CELEX: 32017D0009
Language: fi
Date: 2017-01-04 00:00:00
Title: Komission täytäntöönpanopäätös (EU) 2017/9, annettu 4 päivänä tammikuuta 2017, luvan antamisesta Marokossa ja Taiwanissa sijaitseville tietyille laboratorioille tehdä raivotautirokotteiden tehokkuutta koirissa, kissoissa ja freteissä mittaavia serologisia valvontatestejä (tiedoksiannettu numerolla C(2016) 8803) (ETA:n kannalta merkityksellinen teksti. )

6.1.2017   
            
            
               FI
            
            
               Euroopan unionin virallinen lehti
            
            
               L 3/32
            
         KOMISSION TÄYTÄNTÖÖNPANOPÄÄTÖS (EU) 2017/9,
   annettu 4 päivänä tammikuuta 2017,
   luvan antamisesta Marokossa ja Taiwanissa sijaitseville tietyille laboratorioille tehdä raivotautirokotteiden tehokkuutta koirissa, kissoissa ja freteissä mittaavia serologisia valvontatestejä
   
      
         (tiedoksiannettu numerolla C(2016) 8803)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY (1) ja erityisesti sen 3 artiklan 2 kohdan,
   sekä katsoo seuraavaa:
   
               (1)
            
            
               Päätöksessä 2000/258/EY nimetään Nancyssa, Ranskassa toimiva AFSSA (Agence française de sécurité sanitaire des aliments) erityislaitokseksi, joka vastaa raivotautirokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta. AFSSA on nyt yhdistetty Ranskassa osaksi ANSES-laitosta (Agence nationale de sécurité sanitaire de l'alimentation, de l'environnement et du travail).
            
         
               (2)
            
            
               Päätöksessä 2000/258/EY säädetään muun muassa, että ANSES arvioi ne kolmansien maiden laboratoriot, jotka ovat jättäneet hakemuksen raivotautirokotteiden tehokkuutta mittaavien serologisten valvontatestien tekemisestä.
            
         
               (3)
            
            
               Marokon toimivaltainen viranomainen on jättänyt hakemuksen Rabatissa toimivan laboratorion ”Service du Contrôle et des Expertises de l'Office National de Sécurité Sanitaire des Produits Alimentaires” hyväksymisestä, ja ANSES on laatinut ja toimittanut komissiolle tätä laboratoriota koskevan myönteisen arviointikertomuksen, joka on päivätty 19 päivänä lokakuuta 2016.
            
         
               (4)
            
            
               Taiwanin toimivaltainen viranomainen on jättänyt hakemuksen New Taipei Cityssä toimivien, Animal Health Research Institute -laitoksen Epidemiology Research Division -jaokseen ja Biologics Division -jaokseen kuuluvien laboratorioiden hyväksymisestä, ja ANSES on laatinut ja toimittanut komissiolle näitä kahta laboratoriota koskevan myönteisen arviointikertomuksen, joka on päivätty 19 päivänä lokakuuta 2016.
            
         
               (5)
            
            
               Rabatissa toimivalle laboratoriolle ”Service du Contrôle et des Expertises de l'Office National de Sécurité Sanitaire des Produits Alimentaires” ja New Taipei Cityssä toimiville, Animal Health Research Institute -laitoksen Epidemiology Research Division -jaokseen ja Biologics Division -jaokseen kuuluville laboratorioille olisi näin ollen annettava lupa tehdä raivotautirokotteiden tehokkuutta koirissa, kissoissa ja freteissä mittaavia serologisia valvontatestejä.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään päätöksen 2000/258/EY 3 artiklan 2 kohdan mukaisesti seuraavat laboratoriot tekemään raivotautirokotteiden tehokkuutta koirissa, kissoissa ja freteissä mittaavia serologisia valvontatestejä:
   
               a)
            
            
               Laboratorio ”Service du Contrôle et des Expertises de l'Office National de Sécurité Sanitaire des Produits Alimentaires”
               
                           Direction de la Pharmacie et des Intrants Vétérinaires
                        
                     
                           Rue Ikhlass,
                        
                     
                           Cité Yacoub El Mansour,
                        
                     
                           BP 4509 Akkari
                        
                     
                           10120 Rabat
                        
                     
                           MOROCCO
                        
                     
         
               b)
            
            
               Animal Health Research Institute
               
                           Biologics Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         
               c)
            
            
               Animal Health Research Institute
               
                           Epidemiology Research Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         2 artikla
   Tätä päätöstä sovelletaan 1 päivästä helmikuuta 2017.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä tammikuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 79, 30.3.2000, s. 40.